Document ID: 32014R0278

IZVEDBENA UREDBA KOMISIJE (EU) št. 278/2014
z dne 19. marca 2014
o spremembi Uredbe (EU) št. 185/2010 glede pojasnitve, harmonizacije in poenostavitve uporabe zaznavanja sledi eksplozivov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
ob upoštevanju naslednjega:
(1)
Izkušnje z izvajanjem Uredbe Komisije (EU) št. 185/2010 (2) so pokazale na potrebo po reviziji načinov izvajanja skupnih osnovnih standardov za uporabo tehnik zaznavanja sledi eksplozivov (ETD).
(2)
Posebne ukrepe za varnost letalstva glede uporabe ETD bi bilo treba pojasniti, harmonizirati ali poenostaviti, da bi se izboljšala pravna jasnost in standardizirala enotna razlaga zakonodaje ter da bi se nadalje zagotovilo najučinkovitejše izvajanje skupnih osnovnih standardov za varnost letalstva.
(3)
Spremembe zadevajo ukrepe, ki opisujejo dovoljeno uporabo ETD glede varnostnih pregledov potnikov in oseb, ki niso potniki, ročne prtljage, oddane prtljage, tovora, pošte, zalog za oskrbo med letom in zalog za oskrbo na letališču, ter tehnične zahteve za varnostno opremo ETD.
(4)
Uredbo (EU) št. 185/2010 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Odbora za varnost civilnega letalstva -
SPREJELA NASLEDNJO UREDBO:
Člen 1
Priloga k Uredbi (EU) št. 185/2010 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2014

Labels: 7
8
1